b'\n_START_ARTICLE_\nNiko Karhu\n_START_SECTION_\nUra\n_START_PARAGRAPH_\nKarhu on TuTon kasvatti. H\xc3\xa4n debytoi miesten peleiss\xc3\xa4 17-vuotiaana kaudella 2010\xe2\x80\x932011, jolloin Karhu pelasi TuTon Mestis-joukkueessa 21 runkosarja- ja kolme karsintasarjan ottelua tehden kaksi sy\xc3\xb6tt\xc3\xb6pistett\xc3\xa4. Kaudella 2011\xe2\x80\x932012 h\xc3\xa4n mahtui TuTon Mestis-joukkueen kokoonpanoon vain kolmessa ottelussa. Tammikuussa 2012 Karhu siirtyi Turun Palloseuran A-nuoriin. _NEWLINE_Toukokuussa 2012 Karhu teki kaksivuotisen SM-liigasopimuksen TPS:n kanssa. H\xc3\xa4n teki SM-liigadebyyttins\xc3\xa4 27. lokakuuta 2012 Espoo Bluesia vastaan, jolloin Karhu sai j\xc3\xa4\xc3\xa4aikaa 6.22 minuuttia. Liigauransa avausmaalin h\xc3\xa4n teki 19. tammikuuta 2013 Rauman Lukkoa vastaan. Yhteens\xc3\xa4 Karhun tulokaskausi 2012\xe2\x80\x932013 toi 24 runkosarjaottelussa tehot 1+1=2. H\xc3\xa4n kuului TPS:n nuoren osaston onnistujiin. Noin puolet kaudestaan Karhu pelasi viel\xc3\xa4 A-nuorissa, joiden varakapteenina h\xc3\xa4n toimi._NEWLINE_My\xc3\xb6s kauden 2013\xe2\x80\x932014 Karhu pelasi suurimmaksi TPS:n A-nuorissa. H\xc3\xa4n pelasi TPS:n SM-liigajoukkueessa 24 runkosarja- ja seitsem\xc3\xa4n European Trophy -ottelua tehopistein 1+2=3. Karhu pelasi kauden aikana my\xc3\xb6s kaksi ottelua lainalla Mestis-joukkue KooKoossa lokakuussa 2013. Kaudella 2014\xe2\x80\x932015 h\xc3\xa4n ehti pelata TPS:ss\xc3\xa4 vain kahdeksan runkosarja- ja viisi CHL-ottelua. Marraskuussa 2014 seura lainasi Karhun loppukaudeksi TuToon. Kaudella 2015\xe2\x80\x932016 h\xc3\xa4n jatkaa joukkueessa vuoden mittaisella sopimuksella.'